Ако бях поет

Сънувах, че съм поет. И някакви цицорести силиконки ми се умилкваха.

После бях на концерт на най-цицорестата от цицорестите. И тя, копеле, пееше песен по мой текст, даже ми каза името преди да завие:

Смърт от любов

/турбо-фолк балада/

Куплет 1: Обичай ме, целувай ме,

бъди със мен завинаги,

защо така убиваш ме

с мълчание в нощта!

Куплет 2: Смърт от любов ме чака знам,

защо за мен не ти е жал,

защо оставяш ме сама,

в леглото ми я няма нежността!

Припев: Любовта – каква емоция,

като водка на промоция,

аз пияна съм от теб,

а ти държиш се като шеф!

Куплет 3: Обречена на теб съм аз,

но ти заглеждаш друга там,

и сам-сама в дим от копнеж,

съм мъртва щом ти не ме щеш!

И после ме показаха даже по ТЕЛЕВИЗОРА, ебаси!

Накрая някакъв плешив чичак ми даде 20 кинта за текста и се качи в ауди-то си със цицораната…

Събудих се, драйфаше ми се. Бях препил с некво менте предната вечер. Всеки, който напише такъв текст заслужава да прегръща тоалетни чинии поне месец.

Намерих некви 20 кинта в джоба си, нямам идея откъде са …