За телефона, колата, апартамента и други аспекти на материалната красота у един мъж

Преди няколко години hr-ката на фирмата ми се озова в поредното гениално риалити шоу “Милионер търси съпруга” (всеки път се хиля от сърце на това заглавие :D). Гериту (демек въпросната девойка) свръх ентусиазирано разправяше колко се кефи на Ицо “стоте ман’кенки”, понеже щял да й открехне вратите към нови невиждани наслади и бил материално красив ... УАУ!!! (или “БРЕХ!!!” по нашенски речено)

“Материално красив”

Направо си представям как Гериту намига изкусително и прошепва на Ицо: “Оу, колко си материално красив с тая яхта!”. В по-обикновените социални слоеве материалната красота не е толкова поетична. Един малко смахнат приятел веднъж решил да проследи гаджето си и я видял как се среща с друг. На въпроса му – “Защо?”, тя отговорила: “Еми ... той има кола!”. Същият приятел е известен с лафа “За мен жена без цици не е човек!”.

“За мъжете – цици, за жените – кола”

Колкото и да псуваме жените, че са материалистични “коври”, все пак трябва да сме щастливи от един факт – кола може да си купи човек, цици – не (силиконът не го броим много ясно, искрено се надявам читателите на това да не са чалгафони). По-лесно е ако наследиш апартамент (иначе трябва да работиш, копеле, баси!). Окакто ми се случи да имам собствено жилище, коефициентът ми на материална красота драстично се повиши, а оттам и размерът на циците около мен. Ма сериозно!

Абе, както си го е казал поетът с романтиен ник Радо Шишарката: “Ой тигре, тигре, имаш ли пари?” И ако нямаш, присъдата е “стари бабички”, и толкова ... Кой съм аз да споря с това?